Na temelju članka 159. stavka 1. alineje 17. Pravilnika o minimalnim uvjetima za pružanje socijalnih usluga („Narodne novine“ broj 40/14. i 66/15.) i članka 72., stavka 2., podstavka 27. Statuta Centra za odgoj, obrazovanje i rehabilitaciju Podravsko sunce, KLASA: 012-03/18-01/01, URBROJ: 2137-79-05-19-4, od 28. 1. 2019., ravnateljica Centra za odgoj, obrazovanje i rehabilitaciju Podravsko sunce, dana 15. travnja 2019. godine, raspisuje

**NATJEČAJ**

**za slobodno radno mjesto**

**RADNI TERAPEUT** (m/ž), određeno, puno radno vrijeme, zamjena, 1 izvršitelj/ica

**Uvjeti:**

Potrebna stručna sprema: završen stručni studij radne terapije (stručni/a prvostupnik/prvostupnica (baccalaureus/baccalaurea) radne terapije)

U prijavi kandidati su dužni priložiti:

* zamolbu/prijavu
* životopis
* dokaz o stručnoj spremi (neovjerena preslika svjedodžbe/diplome)
* dokaz o hrvatskom državljanstvu (preslika osobne iskaznice, a ako je kandidat nema može priložiti i presliku domovnice)
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci)
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje, odnosno elektronički zapis o radno-pravnom statusu.

Na natječaj se mogu javiti osobe oba spola. Nije potrebno slati originalnu niti ovjerenu dokumentaciju.

Kandidati koji se pozivaju na pravo prednosti pri zapošljavanju prema posebnom zakonu dužni su u prijavi pozvati se na to pravo i priložiti sve dokaze o tom statusu.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članova njihovih obitelji (NN 121/17.) na Natječaj su dužni, osim dokaza o ispunjavanju traženih uvjeta, priložiti i dokaze propisane člankom 103. stavak 1. Zakona o hrvatskim braniteljima iz domovinskog rata i članova njihovih obitelji („Narodne novine“ broj 121/17.) - poveznica na internet stranicu Ministarstva hrvatskih branitelja: <https://branitelji.gov.hr/dokumenti/10> gdje se nalazi dokument „Popis dokaza za ostvarivanje prava prednosti pri zapošljavanju“.

Rok za podnošenje prijave iznosi osam (8) dana od dana objave Natječaja na mrežnim stranicama Hrvatskog zavoda za zapošljavanje. Nepravodobne i nepotpune prijave neće se razmatrati.

Prijave s potrebnom dokumentacijom o ispunjavanju uvjeta dostavljaju se poštom ili osobno, na adresu: Centar za odgoj, obrazovanje i rehabilitaciju Podravsko sunce, Hercegovačka ulica 1, 48000 Koprivnica, s naznakom „Natječaj – radni terapeut“.

Kandidati će biti obaviješteni o izboru u zakonom određenom roku.

KLASA: 112-07/19-01/08

URBROJ: 2137-79-01-19-1

Koprivnica, 15. travnja 2019.

 RAVNATELJICA:

 Radmila Popović, mag. rehab. educ., v.r.